open-index/open-wikipedia-markdown huggingface dataset:
Hey Brother

**«Hey Brother»** (), շվեդ դիջեյ և հնչյունային օպերատոր Ավիչիի երգը նրա առաջնաելույթային «*True*» ալբոմից *(2013)։* Երգի վոկալը պատկանում է ամերիկացի բլյուգրաս երգիչ Դեն Տիմինսկուն։ Երգի բառերը գրել են Ավիչին, Էշ Պուրնուրին, Սալեմ Ալ Ֆակիրը, Վինսենթ Պոնտարեն և Վերոնիկա Մաջիոն։ Սինգլը ամերիկյան ռադիոյով ներկայացվել է 2013 թվականի հոկտեմբերի 28-ին և ավելի ուշ 2013 թվականի հոկտեմբերի 28-ին թողարկվել է Գերմանիայում, Շվեդիայում, Ավստրիայում։ 2014 թվականի մարտին Ավիչիի ռեմիքս արած տարբերակը թողարկվել է նրա ռեմիքսների «*True (Avicii by Avicii)*» ալբոմում այս անգամ արդեն երգիչ Սալեմ Ալ Ֆակիրի նոր վոկալով։ 2013 թվականի դեկտեմբերի 15-ին երգը նվաճել է *UK Singles Chart-ի* երկրորդ հորիզոնականը։ Միացյալ Նահանգներում 2013 թվականի դեկտեմբերին այն զբաղեցրել է *[[Billboard Hot 100]]*-ի 77-րդ հորիզոնականը։ 2014 թվականի մարտին այն առաջընթաց է գրանցել՝ զբաղեցնելով 16-րդ հորիզոնականը, իսկ վաճառքների ընդհանուր ծավալը հասել է մեկ միլիոնի։

## Երգացանկ
*; CD single

# "Hey Brother" (radio edit) – 4:14
# "Hey Brother" (instrumental) – 4:14

*; Digital download — remixes

# "Hey Brother" (Syn Cole remix) – 5:00
# "Hey Brother" (extended version) – 5:30

*; *True* (Avicii by Avicii)

# "Hey Brother (Avicii by Avicii)" – 6:09

## Տեսահոլովակ
Պաշտոնական երաժշտական տեսահոլովակը, որը նկարահանել է ռեժիսոր Ջեսի Ստերնբաումը, թողարկվել է 2013 թվականի դեկտեմբերի 9-ին։ Ֆիլմը նկարահանվել է 1998 թվականին Ռոն Ֆրենսելի «Հրեշտակային կրակ» գրական վեպի հիման վրա։ Այն պատմում է պատերազմի ժամանակ Միջին Ամերիկայում մեծացող երկու եղբայրների մասին։ Տեսանյութում ներառված են Վիետնամի պատերազմին նվիրված լուսանկարներ և տեսահոլովակներ։ Տեսանյութի վերջում պարզվում է, որ ավագ եղբայրը, որը ենթադրաբար մահացել է Վիետնամում, իրականում կրտսերի հայրն էր, քանի որ տղան նրա մասին մտածում էր որպես եղբայր, որը նա չուներ։ Այստեղ ներկայացված են երկու տղա, որոնցից ավագին մարմնավորում է Զաք Վոսը, իսկ կրտսերին՝ Ջեք Էստեսը։ Տեսանյութի վերջում երևում է, թե ինչպես է Ավիչին քայլում խոտերի վրայով, իսկ շուրջը կայծոռիկներ են թռչում։

## Հիթ-շքերթներ

### Ամենշաբաթյա հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

## Հավաստագրումներ

## Ծանոթագրություններ

Կատեգորիա:2013 սինգլներ
Կատեգորիա:Պարային երաժշտությամբ երգեր
Բաքայ կոնֆետ

**Բաքայ**, հրուշակեղեն, որը պատրաստվում է գետնանուշի կարագի ֆաջով՝ մասնակիորեն թաթախված շոկոլադի մեջ, որպեսզի տեսանելի լինի գետնանուշի կարագի շրջանակը: Բաքայը նման է գետնանուշի կարագով գնդիկներին (կամ գետնանուշով լցված շոկոլադե գնդիկներին), որոնք ամբողջությամբ պատված են շոկոլադով։

Օհայոյի նահանգի շագանակի ծառի թունավոր ընկույզին նմանության պատճառով այս կոնֆետը հատկապես հայտնի է Օհայոյում և հարևան նահանգներում:

Օհայոյի բնակիչների համար սովորական է տանը բաքայներ պատրաստելը, բայց դրանք մեծ քանակներով վաճառվում են նաև քաղցրավենիքի խանութներում։

Դեսերտը հայտնի չի եղել մինչև 1960-1970-ական թվականները, այն ի սկզբանե պատրաստվել է տնային տնտեսուհիների կողմից՝ իրենց խոհանոցներում: Բաղադրատոմսերից մեկը ներառել է կարագ, խրթխրթան կամ սերուցքային գետնանուշի կարագ, շաքարի փոշի և շոկոլադե չիպսեր: Գետնանուշի և սովորական կարագը խառնում են, աստիճանաբար ավելացնելով շաքարի փոշին, այնուհետև ձևավորում են փոքր գնդիկների և թաթախում հալած շոկոլադի մեջ։
ձախից|մինի|200x200փքս|Dried buckeye nuts

## Տես նաև
* Գետնանուշի կարագով բաժակներ

## Ծանոթագրություններ

## Արտաքին հղումներ
* Traditional state foods & recipes
* Peanut Butter Balls

Կատեգորիա:Կոնֆետ
Կատեգորիա:Շոկոլադ
Վոփերս

**Վոփերս,** ածիկով կաթնային գնդիկներ՝ պատված շոկոլադե ծածկույթով, որն արտադրվում է *Հերշի* ընկերության կողմից: Կոնֆետը մոտ 20 մմ տրամագծով կլոր գնդակ է հիշեցնում:

## Պատմություն
1939 թվականին *Overland Candy Company*-ն ներկայացրել է Վոփերսի սկզբնական տարբերակը՝ «*Giants*» կոչվող ածիկավոր կաթնային կոնֆետը: 1947 թվականին Օվերլենդը միավորվել է *Chicago Biscuit Company*, *Leaf Gum* և L*af Machinery* ընկերությունների հետ։ *Leaf Brands*-ի կողմից արտադրված բոլոր ապրանքները գնվել են *WR Grace*-ի կողմից 1960-ականներին, սակայն հետ են գնվել *Leaf*-ի կողմից 1976 թվականին: Վերջապես, *Հերշի ֆուդ քորփորեյշնը* ձեռք է բերել *Leaf North America* հրուշակեղենի արտադրությունը Ֆինլանդիայի Էսպոո քաղաքի Հահտամակի ընկերությունից 1996 թվականին: Ընկերությունը մինչ օրս արտադրում է Վոփերս կոնֆետը:

Վոփերսը սկզբում վաճառվել են չփաթեթավորած, երկու հատը մեկ ցենտ արժեքով: Սակայն ցելոֆանով փաթեթավորող մեքենաների ստեղծումից հետո վոփերսի չափերն ավելի փոքրացան և ավելի հարմար դառավ դրանց փաթեթավորումը, և սկսեցին վաճառել հինգը հատը մեկ ցենտով։ Այնուհետև *Leaf*-ը ներկայացրել է առաջին կաթնային հրուշակեղենի փաթեթավորման համար նախատեսված ստվարաթղթե փաթեթը, որը դարձել է կոնֆետի տարբերանշանը:

Սուրբ ծննդյան և Զատիկի համար կան սեզոնային տարբերակներ՝ ձնագնդիկներ և մինի ռոբին ձվիկներ: Երկուսն էլ ծածկված են կոշտ կոնֆետային պատյանով։

2000 թվականին Հերշին ներկայացրել է մինի վոփերսը։ Ավանդական շոկոլադի համով և նոր ելակի կաթնային կոկտեյլի համով տարբերակը  հասանելի է դարձել 2006 թվականին: Որոշ ժամանակ անց նրանք թողարկել են նաև Ռիզիսի գետնանուշի կարագով քափերի համով վոփերսը (արտադրությունը դադարեցվել է 2015 թվականին): 2009 թվականի Զատիկին թողարկվել են երեք նոր կաթնային կոկտեյլների համով վոփերսներ, որոնք են վանիլային, հապալասի և նարնջի կրեմները։
մինի|Մեջտեղից կիսված վոփերսներ։

## Բաղադրություն
Բաղադրիչները թվարկված են քաշի նվազման կարգով․ շաքարավազ, եգիպտացորենի օշարակ, մասնակի հիդրոգենացված արմավենու յուղ, կաթի շիճուկ, ածիկավոր կաթ (գարու ածիկ, ցորենի ալյուր, կաթ, աղ, նատրիումի բիկարբոնատ), կակաո, 2% կամ ավելի քիչ տոկոսային պարունակությամբ՝ խեժային ջնարակ, սորբիտանի եռստեարատ, սոյայի լեցիտին, կալցիումի կարբոնատ, տապիոկայի դեքստրին:

## Տես նաև
* Հերշիզ քիսիս

## Ծանոթագրության

## Արտաքին հղումներ
https://www.hersheyland.com/whoppers

Կատեգորիա:1949 հայտնված արտադրանքներ
Կատեգորիա:Կոնֆետ
Կատեգորիա:Հրուշակեղեն
Կատեգորիա:Քաղցրավենիք
SuperHeavy

**SuperHeavy,** մեկ անգամ գործող սուպերխմբային նախագիծ, որտեղ ներառված էին Միք Ջագերը, Ջոս Սթոունը, Դեյվ Ստյուարտը, Ալլահ Ռահմանը և Դեմիան Մառլին: Սթոունը և Ստյուարտը նախկինում համագործակցել են Ջագերի հետ։ Ջագերը խմբի մասին ասել է. «Մենք ցանկանում էինք տարբեր երաժշտական ոճերի սերտաճում... Մենք միշտ համընկնող ոճեր էինք, բայց, այնուամենայնիվ, դրանք առանձին էին»:  Ջագերը ցանկացել է, որ SuperHeavy-ն ցուցադրի տարբեր երաժշտական ոճեր՝ ռեգգիից մինչև բալլադ և հնդկական երաժշտություն:

## Պատմություն
SuperHeavy-ի գոյությունը գաղտնի է պահվել մինչև 2011 թվականի մայիսը Միք Ջագերը, անգլիացի երաժիշտ և Rolling Stones ռոք խմբի առաջատար վոկալիստը, հայտարարել է նախագծի ստեղծման մասին 2011 թվականի մայիսի 20-ին։ SuperHeavy-ն Դեյվ Ստյուարտի գաղափարն է եղել։ Ոգեշնչվելով Ճամայկայի Սենթ Էնն Բեյում գտնվող իր տանը լսվող հնչյուններից՝ Ստյուարտը Ջագերին հորդորել է միաձուլել իրենց ձայնը հնդկական նվագախմբերի ձայնի հետ։ Ստյուարտն ու Ջագերը սիրել են հնդկական նվագախմբերը. այսպիսով սուպերխմբին ավելացել է Ալլահ Ռահմանը։ Ենթադրվում է, որ խմբի անունը ներշնչված է Մուհամեդ Ալիից:

2009 թվականի սկզբին Ջագերը, Ռահմանը, Ստյուարտը, Ջոս Սթոունը և Դեմիան Մարլին փորձեր են կատարել Լոս Անջելեսի Ջիմ Հենսոն ստուդիայում, փորձելով «գրել իմաստալից երգեր», որոնց ընթացքում նրանք 10 օրվա ընթացքում ձայնագրել են 29 երգ։ SuperHeavy-ն Մարլիի ռիթմային հատվածին ներառված էին բասիստ/կոմպոզիտոր Շայա Կուրին և թմբկահար Քորթնի Դիդրիքը և Ստյուարտի երկարամյա համագործակից, ռոք ջութակահար Էն Մարի Կալհունը:

Խումբը սկսել է ձայնագրել իր դեբյուտային ալբոմը 2009 թվականի սկզբին Լոս Անջելեսի ստուդիայում։ Ալբոմի նախաունկնդրումը տեղի է ունեցել Ջիմ Հենսոնի ստուդիայում, Լոս Անջելես, 2011 թվականի հունիսի 30-ին։ Միջոցառմանը խումբը նվագել է ձայնագրված երգերից ութը։  Նրանց դեբյուտային «Miracle Worker» սինգլը, որը թողարկվել է 2011 թվականի հուլիսի 6-ին, արժանացել է հիմնականում դրական արձագանքների։ Միք Ջագերը սանսկրիտով երգում է «Satyameva Jayathe» («Ճշմարտությունը միայն հաղթում է»), երկրորդ սինգլը, որը թողարկվել է 2011 թվականի օգոստոսի 9-ին։ Ռահմանի հեղինակած երգում մասնակցել են նաև Ստյուարտը, Սթոունը և Մարլին։

## Նախագծի անդամներ
* Միք Ջագեր&nbsp;- վոկալ, կիթառ և հարմոնիկա
* Դեմիան Մարլի&nbsp;- վոկալ 
* Ջոս Սթոուն&nbsp;- վոկալ
* Ալլահ Ռահման&nbsp;- վոկալ, դաշնամուր, սինթեզատորներ, Continuum Fingerboard, հարվածային ծրագրավորում
* Դեյվ Ստյուարտ&nbsp;- առաջատար կիթառ

## Դիսկոգրաֆիա
### Ստուդիական ալբոմներ

### Սինգլներ

### Այլ

## Ծանոթագրություններ

Կատեգորիա:2011 հիմնադրումներ ԱՄՆ-ում
Կատեգորիա:2011 հիմնադրված երաժշտական խմբեր
Կատեգորիա:Անգլիական ռոք երաժշտական խմբեր
Կատեգորիա:Բրիտանական ռոք երաժշտական խմբեր
Կատեգորիա:Փոփ երաժշտական խմբեր
Սեմիֆրեդո

**Սեմիֆրեդո** (, բառացի՝ «կիսասառը»), սառեցված աղանդերի տեսակ, որը նման է պաղպաղակի։ Այն առաջացել է ֆրանսիական պարֆեից և 19-րդ դարում ներմուծվել է Իտալիայում։

Հիմնական բաղադրիչներն են ձվի դեղնուցը, շաքարավազը, սերուցքը: Այն ունի սառեցված մուսի կամ թխվածքի խտություն: Աղանդերի իսպանական նմանակը կոչվում է սեմիֆրիո։ Այն ստեղծվել է 19-րդ դարում, սակայն հայտնի է դարձել միայն 20-րդ դարի սկզբին։

Պարֆեն տարբերվում է նրանով, որ բացակայում է իտալական բեզեն, որը փոխարինվում է պատ ա բոմբով։

Փոխարենը, բիսկոտո գիաչատոն պարունակում է իտալական բեզե, կիսահարած սերուցք և մրգային խյուս։

## Տես նաև

* Քասթարդ դեսերտների ցանկ
* Սառը քաստարդ

## Ծանոթագրություններ

Կատեգորիա:Աղանդեր
Կատեգորիա:Իտալական խոհանոց
Կատեգորիա:Ուտեստներ այբբենական կարգով
Կատեգորիա:Պաղպաղակ
Ալկալիզացված կակաո

**Ալկալիզացված կակաո** կամ **հոլանդական կակաո**, կակաոյի պինդ զանգված, որը մշակում են ալկալիզացնող նյութով, որպեսզի նվազեցվի կակաոյի բնական թթվայնությունը՝ տալով նրան ավելի քիչ դառը համ և ավելի մուգ գույն՝ համեմատած բնական կակաոյի հետ, որը ստացվում է բրոմա պրոցեսի արդյունքում: Այն հիմք է հանդիսանում ժամանակակից շոկոլադի արտադրության մեծ մասի համար և օգտագործվում է պաղպաղակի, տաք շոկոլադի և աղանդերների պատրաստման համար։:

Օգտագործված ալկալիզացնող նյութերը տարբեր են, դրանցից են կալիումի կարբոնատը (E501), նատրիումի կարբոնատը (E500) և/կամ նատրիումի հիդրօքսիդը (E525):

Ալկալիզացումը զգալիորեն նվազեցնում է կակաոյի որոշ ֆիտոքիմիկատների մակարդակը:

## Պատմություն
Ալկալիզացումը մշակվել է 19-րդ դարի սկզբին հոլանդացի շոկոլադագործ Կոենրադ Յոհաննես վան Հութենի կողմից, ում հայրը՝ Կասպարուսը, պատասխանատու է եղել հիդրավլիկ մամլիչով կակաոյի հատիկներից ճարպը հեռացնելու մեթոդի մշակման համար մոտ 1828 թվականին՝ հիմք կազմելով կակաոյի փոշու ստեղծման համար: Այս զարգացումները մեծապես ընդլայնել են կակաոյի օգտագործումը և նվազեցրել են դրա յուղայնությունը։

## Գույն
Կակաոյի փոշու մեջ պարունակվող բաղադրիչների ցանկում ալկալիզացնող նյութի քանակը չի նշվում: Այնուամենայնիվ, դա կարելի է գնահատել՝ համեմատելով տարբեր ապրանքների շագանակագույն երանգները։ Ալկալիզացնող նյութերի մեծ քանակության օգտագործումից ստացվում է ավելի մուգ կակաո՝ համեմատած փոքր քանակով պատրաստածների հետ։

## Խոհարարական հատկություններ
Ալկալիզացված կակաոն չեզոք pH ունի և բնական կակաոյի նման թթվային չէ, ուստի այն բաղադրատոմսերում, որտեղ օգտագործվում է նատրիումի բիկարբոնատ (խմորի սոդա)՝ որպես բարձրացնող ագենտ (որը կախված է կակաոյի թթվայնությունից՝ այն ակտիվացնելու համար), բաղադրատոմսին պետք է ավելացնել թթու, օրինակ՝ կալիումի հիդրոտարտարատ կամ թարմ կաթի փոխարեն կաթնաթան:  Ալկալիզացված կակաոյի և փխրեցուցիչի օգտագործման դեպքում բաղադրատոմում թթվայնության ավելացման կարիք չկա։

## Բուսաքիմիական նյութերի նվազեցում
### Կոֆեին
Ալկալիզացված կակաոն պարունակում է 3 անգամ ավելի քիչ կոֆեին.
* Ալկալիզացված 100 գրամ ոչ քաղցր կակաոյի փոշին պարունակում է 78 մգ կոֆեին։
* 100 գրամ ոչ քաղցր չալկալիզացված կակաոյի փոշին պարունակում է 230 մգ կոֆեին: 

### Հակաօքսիդանտներ և ֆլավոնոլներ
Համեմատած այլ գործընթացներով ստացված կակաոների՝ ալկալիզացված կակաոն պարունակում է ավելի քիչ քանակությամբ ֆլավոնոլներ (հակաօքսիդանտներ):  Սննդային արժեքի վրա դրա ազդեցությունը վիճելի է: Պրոֆեսոր Իրմգարդ Բիթչը, Գիեսենի Յուստուս-Լիբիգ համալսարանից, պնդում է, որ գործընթացի միջոցով հակաօքսիդանտների նվազումը նշանակալի չէ, և կակաոյի մեջ բավականաչափ պոլիֆենոլներ և պրոցիանիդիններ են մնում: Մի ուսումնասիրություն պարզել է, որ բնական կակաոյի հակաօքսիդանտների 60%-ը ոչնչացվում է թեթև ալկալիզացման արդյունքում, իսկ 90%-ը՝ ինտենսիվ ալկալիզացումից: Բնական կակաոն հակաօքսիդանտների այնքան բարձր մակարդակ ունի, որ դրանց նույնիսկ 60%-ով կրճատումը այն թողնում է հակաօքսիդանտներով հարուստ մթերքների ցանկում:

## Ծանոթագրություններ

Կատեգորիա:Հոլանդական խոհանոց
Կատեգորիա:Ուտեստ և ըմպելիք
Պատգարակներով ցանկապատեր

մինի|300x300փքս| Պատգարակներով ցանկապատեր Չափհամ զբոսայգում
**Պատգարակներով ցանկապատեր,** բազրիքներ կամ ցանկապատեր Լոնդոնի որոշ շենքերի տարածքում։ Ցանկապատերը պատրաստվել են երկրորդ համաշխարհային պատերազմի ժամանակ Անգլիայում՝   ութ ամիս շարունակ տևած Միացյալ Թագավորության գերմանական ռմբակոծությունից հետո մնացած բժշկական պատգարակներից: Պատգարակները սկզբնական հատուկ նպատակային ձև են ունեցել և բազմաթիվ առավելություններ պատերազմի ժամանակ օգտագործելու համար, և երբ պատերազմից հետո դրանք անհարկի ավելցուկ են դառել, դրանց դիզայնը և պողպատե կառուցվածքը նպաստել են շատ հեշտ ցանկապատերի վերափոխելու: The Stretcher Railing Society կազմակերպությունը նպաստում է դրանց պահպանմանը:

## Նկարագրություն
1940 թվականի սեպտեմբերից մինչև 1941 թվականի մայիսը Մեծ Բրիտանիայի գերմանական օդային ռմբակոծության՝ Բլիցի ժամանակ, ավելի քան 600,000 պողպատե պատգարակներ են շահագործման հանձնվել օդային ռմբակոծության նախազգուշական միջոցների (ARP) սպաների կողմից: Պատգարակները հիմնականում արտադրվել են Հարթֆորդշիրի և Արևմտյան Միդլենդսի արտադրամասերում: Դրանց արտադրության մասշտաբները կառավարության կողմից մեկնաբանվել են որպես պատերազմի ժամանակ մեծ զոհերի ակնկալիք։ 
մինի|Ցանկակապատերի ոլորված մասերը ծառայել են որպես պատգարակի ոտքեր
Պատգարակները պատրաստված էին պարզ դիզայնով և մեկ նյութից։ Դիզայնն ուներ ոլորված հատվածներ երկու ծայրերում, որոնք պատգարակը գետնից բարձր էին պահում և թույլ էին տալիս բժշկական անձնակազմին հեշտությամբ վերցնել պատգարակը: Պարզ ամբողջովին մետաղական դիզայնը թույլ է տվել պատգարակների զանգվածային արտադրությունը պատերազմի ժամանակ, ինչպես նաև հեշտ մաքրել քիմիական հարձակման դեպքում: Պատգարակի մահճակալի հատվածը հյուսված մետաղյա ցանց էր։ Մետաղ էր ընտրվել է, քանի որ մետաղե պատգարակը ավելի հեշտ է մաքրվում և ախտահանվում, քան Առաջին համաշխարհային պատերազմի ժամանակ օգտագործված փայտից և գործվածքից պատրաստված պատգարակները։

Պատերազմի ավարտից հետո Լոնդոնի շրջանային խորհուրդն օգտագործել է այն ժամանակվա ավելցուկային պատգարակները՝ որպես ցանկապատեր: Սրանք օգտագործվել են բնակարանային տարածքների ցանկապատերը փոխարինելու համար, որոնք պատերազմի ժամանակ հանվել էին որպես մետաղի ջարդոն։ Պատգարակները վերածվել են ցանկապատերի՝ պարզապես դրանք կախելով ուղղահայաց հենարաններից։ Այդ ժամանակվանից բազրիքների մի մասը անսարք վիճակում է հայտնվել՝ լայնածավալ ժանգոտման պատճառով:

Այս վատթարացումը հանգեցրել է որոշ ճաղերի հեռացմանը, առաջին դեպքը նշվել է Արևելյան Դուլվիչում: Բադմինթոն Հաուսի մոտակա կալվածքում վանդակապատերը պահպանվել են, և դրանց տերերը պարտավորվել են պահպանել և խնամել դրանք: The Stretcher Railing Society կազմակերպությունը ստեղծվել է ֆինանսավորում ստանալու և տեղական խորհուրդներին և պահպանության մարմիններին օգնելու՝ իրականացնելու բարդ վերականգնումները, որոնք անհրաժեշտ են որոշ քայքայվող ճաղերի համար։ 2017 թվականին Stretcher Railing Society-ը ստեղծել է պատգարակներով ցանկապատերի տեղակայման քարտեզ։

## Գրականություն
* 
* 

## Ծանոթագրություններ

## Արտաքին հղումներ
* 

Կատեգորիա:Անգլիայի ճարտարապետություն
Կատեգորիա:Բրիտանական մշակույթ
Կատեգորիա:Լոնդոն
Kinder Pingui

**Kinder Pingui-ն** հրուշակեղեն է իտալական Ferrero ընկերության Կինդեր ապրանքանիշի արտադրանքների շարքից։

Այն շոկոլադե սալիկ է՝ պատրաստված թեթև կաթնային բաղադրությունից, շոկոլադե պատվածքով և բաժանարար շերտով։ 30 գրամ քաշով, այն պարունակում է 9.9 գրամ շաքար և 8.9 գրամ ճարպ։ 2000 թվականի կեսերին Ferrero-ն դադարեցրեց տարբեր Kinder արտադրանքներում ալկոհոլի օգտագործումը՝ փոխելով բաղադրատոմսը։ Արտադրանքի թիրախային խումբը հիմնականում երեխաներով ընտանիքներն են։ 2004 թվականին Գերմանիայում 6-13 տարեկան երեխաների 48 տոկոսը շաբաթական առնվազն մեկ Kinder Pingui էր ուտում։

Kinder ապրանքանիշի այլ արտադրանքների նման (Կինդեր շոկոլադ, Happy Hippo), Ferrero-ն իր գովազդներում փորձում է շեշտել արտադրանքի կաթնային պարունակությունը՝ որպես սննդային դրական հատկություն։ Kinder Pingui-ի ֆիզիոլոգիական կալորիականությունը մոտավորապես 1,870 կՋ/100գ է (450 կկալ/100գ) և, հետևաբար, փոքր-ինչ ցածր է, քան Happy Hippo-ի կամ Kinder Bueno-ի կալորիականությունը։ Այնուամենայնիվ, 2005 թվականին Գերմանիայի սպառողների պաշտպանության դաշնային նախարարության համար կատարված ուսումնասիրությունում Kinder Pinguí-ի գովազդը քննադատվել է որպես նսեմացնող։ Կաթի պարունակությունը, որը հիմնականում կազմված է կարագի ճարպից և յուղազրկված կաթի փոշուց, համապատասխանում է մոտավորապես մեկ թեյի գդալի (5 գրամ) Kinder Pingui սալիկում։ Kinder Pingui-ի գովազդը նույնպես աշխատում է երեխաներին հարազատ գովազդային նյութերով, ինչպիսին է պինգվինը՝ որպես նույնականացման կերպար, սակայն այն ավելի շատ ուղղված է ծնողներին՝ որպես թիրախային լսարան։ Սննդային արժեքի փաստարկային ասպեկտից բացի, ծնողներին խոստացվում է նաև հաճույք և հարմարավետություն, օրինակ՝ հոլովակում, որտեղ մայրը սկզբում իր երեխային, այնուհետև իրեն է թույլ տալիս Pingui վայելել, և այդպիսով նա հեշտությամբ կարող է կատարել իր պարտականությունները և հաճույք ստանալ։ Մարքեթինգային առումով այս արտադրանքը գտնվում է Kinder chocolate-ի, որի գովազդը հիմնականում ուղղված է մեծահասակներին, և մյուս կողմից՝ Happy Hippo-ի կողմից, որն արտադրանքի ձևավորմամբ (գնդաձև վաֆլի՝ գետաձիու տեսքով) առաջնահերթ ուղղված է երեխաներին։

Երբեմն կարճ ժամանակով հասանելի են լինում նաև Kinder Pingui ելակի և ազնվամորու համով տարբերակները։ 2018 թվականից կոկոսով և կարամելով տարբերակները նույնպես դարձել են մշտական տեսականու մաս։ 2004 թվականին Ferrero-ի գովազդը 3,301 ցուցադրումով երրորդ ամենահաճախ հեռարձակվող գովազդն էր գերմանական հեռուստատեսությունում։

## Ծանոթագրություններ
Կարմիր գերհսկա

thumb|350px|Աստղերի տարբեր զանգվածների էվոլյուցիոն ուղիներ կարմիր հսկաների ձևավորման ժամանակ՝ Հերցշպրունգ-Ռասելի դիագրամում
**Կարմիր գերհսկա** — զանգվածային և շատ մեծ աստղ։ Անհամար է K կամ M սպեկտրալ դասի և I լույսի դասի աստղերին։ Տիպիկ ներկայացուցիչներն են Անտարես և Բետելգեյզե աստղերը։

## Նկարագրություն
Կարմիր գերհսկաներ՝ աստղեր, որոնք գլխավոր հաջորդականությունից դուրս են եկել էվոլյուցիայի արդյունքում և չափսերով գերազանցում են կարմիր հսկաների չափերը։
Կարմիր գերհսկաները ամենամեծ աստղերն են չափսերով։ Դրանք ունեն շատ ցածր արդյունավետ ջերմաստիճան (3000—5000 Կ) և շուրջ 200—1500 անգամ ավելի մեծ ռադիուս, քան Սոնլը: Նրանց մակերեսի միավոր մակերեսից էներգիայի հոսքը քիչ է՝ 2—10 անգամ պակաս, քան Սոնլի հոսքը։ Կարմիր գերհսկաների լույսի ուժը 500,000 անգամ գերազանցում է Սոնլի լույսի ուժը։
Կարմիր գերհսկայի փուլը բնորոշ է զանգվածային աստղերին (ճշմարիտ մոլորակի զանգվածից ավելի քան 10 անգամ) և տևում է 10—100 միլիոն տարի: Հաճախ այս տեսակ աստղերը տեղակայվում են խառնուրդներում: Կարմիր հսկաների և կարմիր գերհսկաների աստղերի միջև ավանդական բաժանումը պայմանական է, քանի որ այն միայն արտացոլում է աստղերի չափսերի և լույսի ուժերի տարբերությունը, սակայն ներքին կառուցվածքը բոլոր աստղերի համար նույնն է՝ այն ունի տաք, խիտ միջուկ և շատ մեղմորեն տարածված պատվար։ Ժամանակակից աստղաբառական էվոլյուցիայի տեսության համաձայն, աստղը պատկանում է այն հատվածին, որն զբաղեցնում են կարմիր հսկաները և կարմիր գերհսկաները՝ երկու անգամ:
Կարմիր գերհսկաները ունեն հելիումի միջուկ, որի շուրջ տեղադրվում է ջրածնի, կամ ածխածնի և թթվածնի միջուկների մի քանի դաշնակից սառույցներ։ Այս աստղները կարող են ունենալ միջուկներ {\mathfrak M} \le 8-10 {\mathfrak M}_\odot ավելի ծանր տարրերից, քան թթվածինը, մինչև երկաթը, սակայն նման աստղերի կյանքը շատ կարճ է՝ մոտ 103 տարի։ Իսկ երկարաձգված դուրս թափվող պատվարներով աստղերը կարող են ունենալ կրկնակի միջուկներ, որոնք, հավանաբար, ձևավորվում են կարճաժամկետ զույգ աստղերի զարգացմամբ։

## Տես նաև
* Կապույտ գերհսկա
* Կապույտ հսկա
* Հիպերհսկա
* Կարմիր հսկա

## Ծանոթագրություններ

## Արտաքին հղումներ
* 
* 
* 

Կատեգորիա:Աստղաֆիզիկա
Գազ (կոնֆետ)

**Գազ,** իրանական խոհանոցից ծագած նուգա է, որն առաջացել է Սպահանի շրջանում։ Այն լայնորեն հայտնի է որպես պարսկական նուգա Ամերիկայում և եվրոպական երկրներում։ Այն պատրաստվում է պիստակ, նուշի միջուկներ, վարդաջուր, ձվի սպիտակուցներ և հյութ պարսկական մանայի սապից։

## Ծագում
Պարսկերեն *Գազ* բառը կապված է *gaz-angobīn* արտահայտության հետ, որը թարգմանվում է որպես «Գազի մեղր»՝ հղում կատարելով Թամարիսկի մի տեսակին՝ *T. gallica*, որը բնիկ է Զագրոսի լեռներին, որոնք գտնվում են Սպահանի արևմուտքում։ Գազը ավանդաբար համարվում է թամարիսկի ծառի սապը։

## Պատմություն
Գազի պատմությունը սկիզբ է առնում 450 տարի առաջ Սպահանում, երբ թամարիսկի ծառի վրա հայտնաբերված սապը համակցվում էր ալյուրի, հացի, պիստակի, նուշի և շոկոլադի հետ՝ ինչպես ավանդական, այնպես էլ արդյունաբերական աշխատարաններում։ Այս լեռնային ծառը հասնում է մինչև երկու մետր բարձրության և սովորաբար աճում է բարենպաստ կլիմայական պայմաններում Խանսարում։ Այս ծառի պտուղը պատրաստ է հավաքման ուշ ամռանը, երբ ցողուններից դուրս են գալիս փայլուն ու դեղնավուն հատիկներ, որոնք նման են դարպասիկի հատիկներին։ Այս պահին ծառատերերը պետք է հավաքեն բերքը մինչ աշնանային անձրևները։

Գազի բույսի վրա հայտնաբերվող քաղցր, կաթնային մեղրը (անգոբին) կապվում է *մաննայի* հետ, որը հիշատակվում է Աբրահամյան կրոնների սուրբ գրություններում։

## Արտադրություն և ոճ
Թեև ի սկզբանե համարվում էր, որ այն պատրաստվում է Թամարիսկի ծառի խեժից, կպչուն սպիտակ նյութը հայտնաբերվեց որպես մեղրասոս, որը դուրս է գալիս նիմֆ փսիլիդ միջատի անուսից՝ կամ *Cyamophila astragalicola* կամ *C. dicora*-ի վերջին ինստար շրջանում, որոնք ապրում են *Astragalus adscendens* բույսի վրա: Այն հավաքվում է տարեկան և խառնվում այլ բաղադրիչների հետ, ինչպիսիք են պիստակի կամ նուշի միջուկը, վարդաջուրը և ձվի սպիտակուցը։ Գազի ժամանակակից տարբերակներում շաքարը և եգիպտացորենի օշարակը կարող են օգտագործվել փսիլիդի մանայի փոխարեն։

Գազը ավանդաբար մատուցվում է կլոր կտորներով, որոնք մոտ 2 դյույմ տրամագծով և մինչև ½ դյույմ հաստությամբ են։ Ժամանակակից մատուցման ձևերից մեկը այն է, որ նուգան կտրում են փոքր ուղղանկյունների։ Կախված ավելացված բաղադրիչներից՝ գազը կարող է ունենալ նուրբ վարդի բույր, ընկույզի համ կամ նույնիսկ համեմված և կծու բնույթ, ինչպես նաև կարող է լինել սպիտակ կամ այլ գույնի՝ համեմունքների (օրինակ՝ զաֆրան) կամ ընկույզների ավելացման պատճառով։

## Նովրուզ
Տոնակատարությունների ընթացքում, ինչպիսին է Նավրուզը՝ պարսկական Նոր տարին, գազը կարևոր տեղ է զբաղեցնում։ Նավրուզի տոնին ընտանիքները և ընկերները այցելում են միմյանց տները, և ավանդաբար հյուրընկալողը հյուրերին առաջարկում է մրգեր և քաղցրավենիք։ Գազը, որը մատուցվում է շերբեթի կամ թեյի հետ, հանդիսանում է սիրված նրբագեղություն և գնահատված նվեր, քանի որ այն օգնում է ապահովել, որ տանտերերը բավարար քաղցրավենիք ունենան բոլոր տոնական հյուրերին հյուրասիրելու համար։

## Ծանոթագրություններ

Կատեգորիա:Աղանդեր
Կատեգորիա:Արևելյան քաղցրավենիքներ
Կատեգորիա:Իրանական խոհանոց
Կատեգորիա:Կոնֆետ
Կատեգորիա:Հրուշակեղեն
Կատեգորիա:Ուտեստներ այբբենական կարգով
Կատեգորիա:Քաղցրավենիք
Պատրիկ Ավուա

**Պատրիկ Ավուա** (, ), գանացի ինժեներ, մանկավարժ և ձեռնարկատեր։ 2002 թվականին հիմնել է Գանայում գործող մասնավոր ոչ առևտրային կրթական հաստատություն՝ Աշեսի համալսարանը։

Ավուան արժանացել է մի շարք մրցանակների, այդ թվում՝ 2025 թվականի Սոնհակ խաղաղության մրցանակի։

## Կենսագրություն
Պատրիկ Ավուան մեծացել է Աքրայում (Գանա), կրթություն է ստացել Աչիմոտայի դպրոցում։

1985 թվականին նա տեղափոխվել է ԱՄՆ, ստացել կրթաթոշակ և ընդունվել Սուորթմոր քոլեջ։ 1989 թվականին Ավուան ստացել է ինժեներական գիտությունների և տնտեսագիտության բակալավրի աստիճան։

Ուսումը ավարտելուց հետո նա 1989-1997 թվականներին աշխատել է  Մայքրոսոֆթ ընկերությունում որպես ծրագրային ինժեներ և ծրագրերի մենեջեր։  Մայքրոսոֆթում  նա ծանոթացել է իր ապագա կնոջ՝ Ռեբեկկայի հետ, որն աշխատել է ծրագրային ապահովման թեստավորման ինժեներ։

1997 թվականին Ավուան լքել է Մայքրոսոֆթը և վերադարձել Գանա։ Այնուհետև նա ընդունվել է Կալիֆորնիայի համալսարանի Բերքլիի Հաասի բիզնես դպրոց, որտեղ կենտրոնացել է Աշեսի համալսարանի բիզնես պլանի մշակման վրա։ Նինա Մարինիի և Բերքլիի այլ ասպիրանտների հետ նա մեկնել է Գանա՝ մասնավոր համալսարան հիմնելու հնարավորությունը ուսումնասիրելու նպատակով։

1999 թվականին Ավուան ստացել է բիզնեսի կառավարման մագիստրոսի աստիճան (MBA) և վերադարձել Գանա՝ ընտանիքի հետ։ Նույն թվականին նա հիմնել է Աշեսի համալսարանը, որտեղ մինչ օրս զբաղեցնում է նախագահի պաշտոնը։

## Ձեռքբերումներ և մրցանակներ
2007 թվականին Գանայի նախագահ Ջոն Կուֆուորը Պատրիկ Ավուային պարգևատրել է Վոլտայի շքանշանով՝ Գանայում բարձրագույն կրթության զարգացման մեջ նրա ներդրման համար։

2009 թվականին նա արժանացել է Ջոն Մակալթիի մրցանակի։

2010 թվականին «Fast Company» ամսագիրը նրան ընդգրկել է ամենահաջողակ բիզնեսմենների ցուցակում՝ 87-րդ տեղում։

2014 թվականին նա արժանացել է Էլիզա և Ուոլթեր Հաասի միջազգային մրցանակի՝ երկրին մատուցած բացառիկ ծառայությունների համար։ Նույն թվականին Շվաբ սոցիալական ձեռնարկատիրության հիմնադրամը նրան ճանաչել է տարվա լավագույն սոցիալական ձեռնարկատեր։

2015 թվականին «Fortune» ամսագիրը նրան ներառել է աշխարհի 50 մեծագույն առաջնորդների ցուցակի 40-րդ հորիզոնականում, և նա ստացել է Մակարթուրի կրթաթոշակ։

2017 թվականին նա արժանացել է Կրթության ոլորտում Համաշխարհային նորարարությունների գագաթնաժողովի մրցանակի։

2025 թվականին, Աֆրիկայում կրթության զարգացմանն ուղղված հատուկ ներդրման համար, Ավուան դարձել է Սոնհակ խաղաղության մրցանակի դափնեկիր։

## Ծանոթագրություններ

## Արտաքին հղումներ
* AGLN - Aspen Global Leadership Network Message

Կատեգորիա:Ամերիկացի գործարարներ
Կատեգորիա:Գործարարներ
Կատեգորիա:Մանկավարժներ
Կատեգորիա:Գանացիներ
Կատեգորիա:Ռեկտորներ
Օհ Հենրի

**Օհ Հենրին** ամերիկյան շոկոլադե սալիկ, պարունակել է գետնանուշ, կարամել և ֆաջ՝ շոկոլադե պատվածքով, և վաճառվել ԱՄՆ-ում մինչև 2019 թվականը։ Դրա մի փոքր տարբերվող տարբերակը դեռ արտադրվում և վաճառվում է Կանադայում։ Բնօրինակ տարբերակը դեռ վաճառվում է ԱՄՆ-ում Hershey-ի կողմից՝ Rally անվանման ներքո։

## Պատմություն

Օհ Հենրիի ծագման պատմության մի քանի տարբերակներ կան։ Արտադրող Նեստլեն պնդում է, որ սալիկը ներկայացվել է Ջորջ Վիլյամսոնի և նրա Չիկագոյի Williamson Candy Company-ի կողմից 1920 թվականին Միացյալ Նահանգներում։ Ամենատարածված այլընտրանքային պատմությունը, բացի շոկոլադագործ Վիլսոն ՄըքՔաթչանի կողմից հայտարարված կանադական ծագումից, այն է, որ Թոմաս Հենրին՝ Կանզասի Արկանզաս Սիթիի Peerless Candy Co.-ի կառավարիչը, 1910-ականների վերջին հնարել է սալիկ, որը կոչել է «Tom Henry Bar», և 1920 թվականին բաղադրատոմսը վաճառել է Ջորջ Վիլյամսոնին։ Այս պատմության վերաբերյալ արժանահավատ փաստաթղթեր չկան

Սալիկի անվանման ծագման այլ տարբերակներ նույնպես կան։ Մի տեսության համաձայն՝ Հենրի անունով մի տղա հաճախ էր այցելում Ջորջ Վիլյամսոնի երկրորդ հրուշակեղենի խանութը։ Նա դարձել էր այնտեղ աշխատող երիտասարդ աղջիկների սիրելին, ովքեր ասում էին «Օհ Հենրի», երբ խոսում էին նրա հետ կամ նրա մասին, և Վիլյամսոնն օգտագործեց այս արտահայտությունը՝ իր նոր հրուշակեղենը անվանելու համար։ Մյուս պատմության համաձայն՝ անունը հիմնված է Վիլյամ Սիդնի Փորթերի գրչանվան՝ Օ․ Հենրիի վրա։ Ոմանք կարծում էին, որ Վիլյամսոնը Օ․ Հենրիի պատմվածքների երկրպագու էր, և հնարավոր է, որ նա կարդացած լիներ Օ․ Հենրիի գետնանուշի մասին պատմվածքը։
 
Williamson Company-ն 1965 թվականին վաճառվել է Warner-Lambert-ին, որը շուտով Օհ Հենրին վաճառել է Terson, Inc.-ին։ Նեստլեն 1984 թվականին Terson-ից ձեռք է բերել ապրանքանիշի ԱՄՆ-ի իրավունքները։ 2018 թվականին Նեստլեն իր ԱՄՆ-ի հրուշակեղենի արտադրանքների իրավունքները վաճառել է Ferrero-ին։ Ferrero-ն դեռ արտադրում է Օհ Հենրի ապրանքանիշի սալիկ՝ փոքր արտադրական քանակներով։

## Տարբերությունները Ferrara-ի և Hershey-ի տարբերակների միջև

Կանադայում սալիկը ներկայումս վաճառվում է Hershey Company-ի կողմից և արտադրվում էր նրանց Սմիթս Ֆոլզի, Օնտարիոյի հաստատություններում՝ մինչև դրանց փակվելը։ Սալիկները տեսքով տարբեր են. կանադական տարբերակը մեկ սալիկ է՝ ֆաջը կենտրոնում, շրջապատված է կարամելի բարակ շերտով, իսկ ընկույզները շրջապատում են այդ շերտը, նախքան այն պատվելը շոկոլադե շերտով։ Hershey-ն Կանադայում արտադրված Օհ Հենրի սալիկները սահմանափակ քանակությամբ վաճառում է Միացյալ Նահանգներում որպես Rally սալիկներ՝ օգտագործելով 1970-ականներին ներկայացված և հետագայում դադարեցված Hershey արտադրանքի ապրանքանիշը։

## Ծանոթագրություններ

Կատեգորիա:1920 հայտնված արտադրանքներ
Կրամկակե

**Կրամկակե,** նորվեգական թխվածքաբլիթ է, որը պատրաստվում է ալյուրից, կարագից, ձվերից, շաքարից և կաթից:

Սովորաբար օգտագործվում է հատուկ զարդարանքներով երկկողմանի երկաթե կաթսա, որը նման է վաֆլու տապակի՝ պատրաստելու համար տարակազմ փոքրիկ շրջանաձև կեքսերը, որոնք նման են իտալական կանոլիին: Հին տապակները օգտագործվում են վառարանի վրա, բայց ժամանակակից էլեկտրական տապակները հնարավորություն են տալիս օգտվելու չկպչող մակերեսներից, ավտոմատ ժամանակացույցով և մեկ խմորից մի քանի կեքս պատրաստելու հնարավորությամբ: Հիմնականում 13-20 սմ (5.1-7.9 դյույմ) Կրամկակեն դրվում է փոքր կոնիկների մեջ՝ պտտելով փայտից կամ պլաստիկից պատրաստված կոնիկով: Կրամկակեն կարելի է ուտել ինչպես դատարկ, այնպես էլ լցված հարած կրեմով կամ այլ լցոններով:

Այս բիսկվիտները շատ տարածված են ոչ միայն Նորվեգիայում, այլ նաև նորվեգական ներգաղթյալների և նրանց ժառանգների ներդրումներով դրանք հանդիպում են Նոր Անգլիայում և Ամերիկայի Միջին Արեւմուտքում: Կրամկակեն ավանդաբար պատրաստվում է Սուրբ Ծննդյան նախապատրաստման համար՝ այլ սկանդինավյան ծագմամբ բիսկվիտների՝ սանդբակելսի և ռոզետների հետ: Նրանք առաջարկում են քաղցր դեսերտ Սուրբ Ծննդյան երեկոյան ընթրիքից հետո:

Գերմանիայում այս բիսկվիտները սովորաբար լցվում են քաղցր միջուկներով: Նրանք նաև օգտագործվում են որպես սառցաբլիթի կոնիկ:


Պատկեր:Krumkake.jpg|
Պատկեր:Krumkake gear.jpg|
Պատկեր:Krumkake iron with lion.jpg|
Պատկեր:Krumkake-steking.webm
Պատկեր:Kniepertjesijzer.jpg|Ժամանակակից Նոր տարվա խմորի երկաթ գազի ջեռոցի վրա։
Պատկեր:Knieperties1072.JPG|մինի|Հոլանդական *Knieperties*
Պատկեր:Lubin Baugin 001.jpg|մինի|Լուբին Բագվին: *Նախաճաշ* (17-րդ դար)


## Ծանոթագրություններ

## Գրականություն
* Heinrich Kühne: *Von alten kursächsischen Klemmeisen und Klemmkuchen.* In: *Sächsische Heimatblätter,* Heft 6/1981, S. 261–266.
* Helga Tenschert: *Engelsbrot und Eisenkuchen, mit Oblaten backen nach alten Rezepten.* München 1983, ISBN 3-405-12853-6.
* Eve Maria Helm: *Hasenöhrl und Kirmesfladen. Das Buch der Brauchtumsgebäcke mit 278 Rezepten.* München 1984, ISBN 3-405-12699-1.
* Herbert Stahl: *Waffeleisen und ihr Gebrauch.* Faltblatt 3/3/1 des Bergischen Museums für Bergbau, Handwerk und Gewerbe. Bergisch Gladbach 1986.
* Andreas Eiynck: *Fromme Sprüche zum Jahreswechsel – vom Eiserkuchen und Kucheneisen.* In: *Jahrbuch des Emsländischen Heimatbundes.* Band 49/2003, Sögel 2002, S. 81–102 (mit Rezepten).

Կատեգորիա:Նորվեգական խոհանոց
Կատեգորիա:Թխվածքաբլիթներ
Կատեգորիա:Սուրբծննդյան խոհանոց
Կատեգորիա:Ամանոր
Կատեգորիա:Գերմանական աղանդեր
Կատեգորիա:Հոլանդական խոհանոց
Կատեգորիա:Տորթեր
Կատեգորիա:Ուտեստներ այբբենական կարգով
Կատեգորիա:Գերմանական խոհանոց
Կատեգորիա:Նորվեգիայի մշակույթ
Կատեգորիա:Թխվածքներ
Կատեգորիա:Հրուշակեղեն
Pichia kudriavzevii

***Pichia kudriavzevii*** (Պիչիա կուդրյավցեվի)***,*** նախկինում՝ ***Կանդիդա կրուզեի***,  խմորասունկ (սնկի տեսակ), որն օգտագործվում է շոկոլադի արտադրության մեջ։ P. *kudriavzevii-ն* հանդիսանում է ներհիվանդանոցային սնկային պաթոգեն, որը հիմնականում հայտնաբերվում է իմունային անբավարարությամբ և չարորակ նորագոյացություններ ունեցողներ հիվանդների մոտ: Այն ունի բնական կայունություն ֆլուկոնազոլի նկատմամբ, որը ստանդարտ հակասնկային միջոց է: Այս սունկը առավել հաճախ հայտնաբերվում է այն հիվանդների մոտ, որոնք նախկինում ստացել են ֆլուկոնազոլ, ինչը վեճերի տեղիք է տալիս և հակասական կարծիքներ է առաջացնում այն մասին, թե արդյոք ֆլուկոնազոլը պետք է օգտագործվի պրոֆիլակտիկ նպատակով: Ֆունգեմիայից մահացությունը P. *kudriavzevii-*ով պայմանավորված շատ ավելի բարձր է, քան ավելի լայն տարածում ունեցող *C. albicans*-ից։

*P. kudriavzevii-ն* կարող է հաջողությամբ բուժվել վորիկոնազոլով, ամֆոտերիցին-B-ով և էխինոկանդիններով (միկաֆունգին, կասպոֆունգին և անիդուլաֆունգին):

## Շոկոլադի պատրաստման մեջ դեր
Կակաոյի հատիկները պետք է խմորվեն՝ դառը համը վերացնելու համար։ Դա տեղի է ունենում երկու սնկերի շնորհիվ՝ P. *kudriavzevii* և *Geotrichum։* Շատ ժամանակ այս երկու սնկերն արդեն առկա են լինում կակաոյի բույսի սերմերի պատիճների և սերմերի վրա, սակայն ժամանակակից շոկոլադի պատրաստման մեջ օգտագործվում են հատուկ շտամներ: Յուրաքանչյուր շոկոլադ արտադրող ընկերություն օգտագործում է իր սեփական տեսակները, որոնք ընտրվել են շոկոլադին օպտիմալ համ և բույր ապահովելու համար: Խմորասնկերն արտադրում են ֆերմենտներ, որոնք քայքայում են սերմի միջուկի պատիճը և առաջացնում քացախաթթու՝ սպանելով սերմի ներսում գտնվող կակաոյի սաղմը, բարելավելով շոկոլադի բույրը և վերացնելով դառնությունը:մինի|Քրոմոգեն ագարը կարող է օգնել P. kudriavzevii հայտնաբերմանը՝ տարբերակելով որոշ նմանատիպ սնկերի հետ (ցուցադրված է քրոմագարը)։

## Աճ և նյութափոխանակություն
*P. kudriavzevii-ն* աճում է  առավելագույն ջերմաստիճանում։ *Candida-ի* տեսակները հիմնական դիֆերենցիալ ախտորոշում են, և դրանք, ընդհանուր առմամբ, աճի համար պահանջում են բիոտին, իսկ որոշներն ունեն վիտամինային լրացուցիչ պահանջներ, սակայն *P. kudriavzevii-ն* կարող է աճել ոչ վիտամինային միջավայրում: P. *kudriavzevii-ն* նաև աճում է դեքստրոզայի ագարի վրա՝ որպես փայլատ կամ կոպիտ սպիտակադեղնավուն մակերեսով տարածվող գաղութներ՝ ի տարբերություն *Candida* spp-ի ուռուցիկ գաղութների: Այս հատկանիշը մանրադիտակի տակ իր «երկար բրնձահատիկի» ձևի շնորհիվ օգնում է տեսակի վերջնական նույնականացմանը:

## Ծանոթագրություններ

## Լրացուցիչ գրականություն

* 
* 

## Արտաքին հղումներ
*
5 Star (շոկոլադե սալիկ)

**5 Star**-ը շոկոլադե սալիկ է, որն արտադրվում է Cadbury-ի կողմից և վաճառվում Հնդկաստանում, Ինդոնեզիայում, Մալայզիայում, Բրազիլիայում, Հարավային Աֆրիկայում, Ֆիլիպիններում և Եգիպտոսում։ Այն նկարագրվում է որպես «կարամելի և նուգայի» խառնուրդ, որը պատված է «մետաքսյա կաթնային շոկոլադով» և վաճառվում է աստղերով զարդարված ոսկեգույն փաթեթավորման մեջ։

## Պատմություն
5 Star-ը ներկայացվել է Հնդկաստանում 1969 թվականին։  2016 թվականին այն թողարկվել է Մալայզիայում և Ֆիլիպիններում՝ 15գ մինի-սալիկներ, 45գ ստանդարտ սալիկների և 150գ փաթեթների տեսքով (10 մինի-սալիկներով)։ Նույն թվականին այն թողարկվել է Բրազիլիայում, սակայն Cadbury-ի քույր ապրանքանիշ Lacta-ի անվան տակ։

5 Star-ը նաև լայնորեն տարածվել է Հարավային Աֆրիկայում 2017 թվականից՝ որպես դադարեցված Tempo սալիկի փոխարինող։

2019 թվականին 5 Star-ը սահմանափակ ժամանակով վաճառքի է հանվել Միացյալ Թագավորության խանութներում և սուպերմարկետներում։

## Տեսակներ
Հնդկաստանում 5 Star-ը հասանելի է նաև մրգային և ընկուզեղենի, Crunchy և Chomp համերով։

## Ծանոթագրություններ

Կատեգորիա:Շոկոլադ
Տոակ շոկոլադ

«**Տոակ Շոկոլադ**»-ը (արտասանվում է Թոու-Ակ) էկվադորական շոկոլադի ընկերություն է, որը հիմնադրվել է 2013 թվականին Ջերի Թոթի, Կարլ Շվայցերի և Դենիս Վալենսիայի կողմից։ Այն արտադրում է իր շոկոլադը հազվագյուտ «Նասիոնալ» կակաոյի հատիկների տեսակից։ «Տոակ Շոկոլադ»-ի «Հեյրլում Նասիոնալ» կակաոյի սալիկը CNBC-ի կողմից 2017 թվականին անվանվել է «աշխարհի ամենաթանկ շոկոլադե սալիկը»։

## Շոկոլադե սալիկներ

«Տոակ»-ի շոկոլադե սալիկներն արտադրվում են կակաոյի «Նասիոնալ» տեսակի հատիկներից, որը որոշ փորձագետների կարծիքով համարվում էր վերացած։

Շոկոլադե սալիկը ձեռագործ է, և դրա արտադրությունը ներառում է կակաոյի հատիկների ֆերմենտացիա։ Շոկոլադե սալիկն ամբողջությամբ բաղկացած է «Նասիոնալ» կակաոյի հատիկներից՝ եղեգնաշաքարի փոքր քանակության հավելումով։ Սալիկի մեջտեղում տեղադրվում է մեկ բոված կակաոյի հատիկ՝ նշելու համար սալիկի ծագումը։ Ընկերությունը սալիկները հնեցնում է փայտե տակառներում և դատարկ սպիրտային տակառներում։

## Վերականգնվող կակաո
«Տոակ»-ը և անտառների պահպանման «ԹիԷմԷյ» (Երրորդ հազարամյակի դաշինք) կազմակերպությունը համատեղ կառավարում են վերականգնվող կակաոյի ծրագիր Էկվադորի ափամերձ տարածքում, մասնավորապես Խամա-Կոակե էկոլոգիական արգելոցի շրջակա գյուղատնտեսական համայնքներում: Ծրագիրը մշակվել է որպես Խաղաղօվկիանոսյան հասարակածային անտառի (հայտնի է նաև որպես Էկվադորի Խաղաղօվկիանոսյան անտառ) անտառահատման միտումը շրջելու ռազմավարություն:

«ԹիԷմԷյ»-ն տեղի ֆերմերներին տրամադրում է մեկնարկային կապիտալ, տնկիներ, ոռոգման սարքավորումներ և ֆինանսական խթաններ՝ անտառազրկված հողերը վերականգնվող անտառների վերածելու համար: Ծրագիրը ֆինանսավորվում է ածխածնի փոխհատուցման եկամուտներից, որը ֆերմերներին տրամադրում է միջանկյալ եկամուտ առաջին հինգ տարվա համար, մինչև կակաոյի ծառերը հասնեն արտադրողական տարիքի: Երբ կակաոյի ծառերը սկսում են կակաոյի պտուղներ տալ, «Տոակ»-ն առաջարկում է գնել կակաոն պրեմիում գներով։

## Ծանոթագրություններ

## Արտաքին հղումներ
* 

Կատեգորիա:Հրուշակեղեն
Կատեգորիա:Շոկոլադ
Անհամ կոնֆետ

**Անհամ կոնֆետը** ճապոնական կոնֆետ է, որը նախագծված է առանց համի լինելու համար։

Ճապոնիան ունի յուրահատուկ համերով արտադրանք ստեղծելու երկարամյա պատմություն։ Lawson-ը՝ ճապոնական խոշոր խանութների ցանցը, փորձարկել է մի քանի անհամ կոնֆետներ։ Kanro կոնֆետների ընկերության կողմից մշակված և 2022 թվականին շուկա հանված արտադրանքներից մեկը կոչվում էր Aji no Shinai Ame (թարգմանաբար՝ «Անհամ կոնֆետ»)։ Թողարկման պահին յոթ կտոր կոնֆետ պարունակող մեկ տուփը արժեր 189 իեն, որը այդ ժամանակ համարժեք էր մոտ 1.29 ԱՄՆ դոլարի:

Նշված էին միայն երկու բաղադրիչ՝ սինթետիկ շաքարի փոխարինիչ պոլիդեքստրոզ և օրգանական շաքարի փոխարինիչ էրիթրիտոլ:

Թեև շուկայահանվում էր որպես անհամ, որոշ փորձարկողներ նշել են, որ կար նոսր սպիրտային ըմպելիքի շատ նուրբ քաղցրություն և բույր:

COVID-19 համավարակի պատճառով դիմակ կրելիս չոր բերանի համար օգտագործվող հաբերի պահանջարկը մեծացել էր: Այնուամենայնիվ, որոշ մարդիկ չէին ցանկանում գոյություն ունեցող հազի դեղահաբերի հետ կապված քաղցրությունը կամ համերը։ Այն նախագծվել էր Kanro-ի կողմից՝ դիմակ կրելիս բերանը խոնավ պահելու նպատակով՝ առանց շաքարային արտաշնչման առաջացման։ Անհամ կոնֆետը ընդհանուր վաճառքի հանվեց 2022 թվականի հուլիսի 11-ին։ Հետագայում այս գաղափարը վիրուսային դարձավ սոցիալական մեդիայում։

Սկզբում այն ժամանակավոր արտադրանք էր։ 2022 թվականի հոկտեմբերից նոյեմբեր Lawson-ը յոթ փորձնական արտադրանքների քվեարկություն անցկացրեց, որտեղ առաջին երեք տեղերը զբաղեցրած արտադրանքները դառնալու էին մշտական արտադրանքներ։ Aji no Shinai Ame-ն առաջին տեղում էր, և հետագայում դարձավ մշտական արտադրանք։

Ըստ Lawson-ի մարքեթինգային տվյալների՝ կոնֆետը հատկապես հայտնի էր դեռահասների, 20-ական տարիքի կանանց և առավոտյան սրտխառնոց ունեցող հղի կանանց շրջանում։

Aji no Shinai Ame-ի հայտնիության շնորհիվ մեծացավ ծամոնի տարբերակի պահանջարկը։ Արդյունքում, Lawson-ը դիմեց Lotte ընկերությանը՝ նման արտադրանք մշակելու համար։ Վեց ամսվա մշակումից հետո 2022 թվականի նոյեմբերի 7-ին թողարկվեց Ajinoshina Gum-ը (թարգմանաբար՝ «Անհամ ծամոն»)։ Այդ ժամանակ մեկ տուփը արժեր 148 իեն կամ 0.98 ԱՄՆ դոլար։

2024 թվականի մարտի 18-ին Morinaga & Company-ն թողարկեց Հայ-չու-ի անհամ տարբերակը՝ Sono Manma-aji կամ «Ճիշտ այնպես, ինչպես կա համը» անվանումով:

## Ծանոթագրություններ

Կատեգորիա:Կոնֆետ
Կատեգորիա:Հրուշակեղեն
Увезу тебя я в тундру

«**Увезу тебя я в тундру**», խորհրդային էստրադային երգ, որը գրել են Մարկ Ֆրադկինը և Միխայիլ Պլյացկովսկին կողմից 1971 թվականին։  Առավել հայտնի է Կոլա Բելդիի կատարմամբ։

## Պատմություն
1970 թվականին Յուրի Մալիկովը (այդ ժամանակ եղել է Մոսկվայի ֆիլհարմոնիայի նվագախմբի երաժիշտ), գտնվելով ԷՔՍՊՈ-70 միջազգային ցուցահանդեսում, ծանոթացել է կոմպոզիտոր Մարկ Ֆրադկինի հետ և խնդրել նրան գրել «ինչ-որ ոգևորիչ» երգ նոր վոկալ-գործիքային անսամբլի համար, որի գաղափարը այդ ժամանակ մշակում էր: Պարզվել է, որ Ֆրադկինն ունի մի երգ, որը նա գրել է Միխայիլ Պլյացկովսկու հետ համատեղ: Քանի որ վոկալ-գործիքային անսամբլի՝ որպես նոր երևույթի նկատմամբ վերաբերմունքը զգուշավոր էր, որոշվել է, որ ստեղծագործությունը կատարման համար տրվի ոչ միայն Մալիկովին, այլև Բորիս Կուզնեցովի և Լև Պոլոսինի էստրադային դուետին։ 

Երգն առաջին անգամ հնչել է 1971 թվականի օգոստոսի 8-ին «Բարի լույս» () ռադիոհաղորդման ժամանակ, որի թողարկումն ամբողջությամբ նվիրված էր «Յուրի Մալիկովի կոլեկտիվին»։  Ռադիոհաղորդավարուհին առաջարկել է ունկնդիրներին ուղարկել վոկալ-գործիքային անսամբլի անվան իրենց տարբերակները, նրանք խնդրել են անսամբլն անվանել «Самоцветы» (ըստ երգի «Сколько хочешь самоцветов мы с тобою соберём» («Ինչքան գոհարներ կուզես, մենք քեզ հետ կհավաքենք» տողի)։ 

Սակայն մշակույթի նախարար Եկատերինա Ֆուրցևայի հրամանով «Песня-72» փառատոնում ստեղծագործությունը կատարել է նանայ երգիչ Կոլա Բելդին, որն ասես մարմնավորում էր Հյուսիսային, Սիբիրի և Հեռավոր Արևելքի փոքր ժողովուրդներին։  Երգը դարձել է մրցույթի դափնեկիր, և այն սկսել են նույնացնել Կոլա Բելդիի հետ։ Սակայն Մալիկովը չի հանձնվել, և «Песня-72» փառատոնում «Самоцветы» խումբը նույն երգով նույնպես արժանացել է դափնեկրի կոչման, ինչը աննախադեպ էր։  Բելդիի կատարմամբ «Увезу тебя я в тундру» երգն արժանացել է դափնեկրի կոչման և երկրորդ մրցանակի Սոպոտի երգի միջազգային փառատոնի գլխավոր մրցույթում։

## Կատարողներ
1971 թվականին «Մելոդիա» ընկերության ձայնասկավառակներով երգը թողարկվել է նաև Պոլոսին-Կուզնեցով դուետի և Կարմիր դրոշի կրկնակի շքանշանակիր, Կարմիր աստղի շքանշանակիր Ա. Վ. Ալեքսանդրովի անվան ակադեմիական անսամբլի կատարմամբ, 1973 թվականին՝ «Самоцветы» անսամբլի և Կոլա Բելդիի կատարմամբ։  Երգը կատարել է նաև Կոմի ԻԽՍՀ երգի և պարի ժողովրդական համույթը և այլն։ 

1991 թվականին Միխայիլ Եվդոկիմովը ներկայացրել է «Увезу тебя в я тундру» երաժշտական պարոդիան։  Բատիրխան Շուկենովը կատարել է երգը «Один в один!» նախագծում։ Երգը հնչում է «Հին երգեր գլխավորի մասին» երաժշտական ֆիլմում։

## Տեսահոլովակներ

## Ծանոթագրություններ

## Արտաքին հղումներ
* Երգի տեքստը 

Կատեգորիա:1971 երգեր
Կատեգորիա:Խորհրդային երգեր
Կատեգորիա:Ռուսերեն երգեր
Move (երգ, Adam Port և Stryv)

**«Move»**, գերմանացի դիջեյ Adam Port-ի և ամերիկացի պրոդյուսեր Stryv-ի երգը երգչուհի Malachiii-ի մասնակցությամբ։ Թողարկվել է 2024 թվականի հունիսի 7-ին գերմանական Keinemusik լեյբլում։ Երգը վիրուսային Է դարձել սոցիալական ցանցերում այն բանից հետո, երբ այն հնչել է Keinemusik-ի մի քանի միջոցառումների ժամանակ։ 

Երգի ռեմիքս տարբերակը թողարկվել է 2024 թվականի հոկտեմբերի 11-ին ամերիկացի երգչուհի Կամիլա Կաբելյոյի հավելումով։

## Արձագանքներ
Երգը նկարագրվել է որպես «աֆրոբիցի և մելոդիկ հաուսի անժշտելի, ռիթմիկ համադրություն» ունեցող և «աջորդը աֆրո-հաուսի ճանապարհին»։

## Կոմերցիոն ցուցանիշներ
Երգը հասել է առաջին հորիզոնականին Հունաստանում, Բելգիայի Ֆլանդրիա շրջանում, Պորտուգալիայում, Շվեյցարիայում և ընդգրկվել լավագույն տասնյակում Ավստրիայում, Գերմանիայում և Նիդեռլանդներում։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրեր

|-
!colspan="3"|Սթրիմինգ 
|-

## Ծանոթագրություններ

## Արտաքին հղումներ
* 

Կատեգորիա:Երգեր այբբենական կարգով
Կատեգորիա:Կամիլա Կաբելոյի երգեր
Սաադեթ Յուսիֆովա

**Սաադեթ Վիդադի կըզը Յուսիֆովա** (, ), իրավագիտության դոկտոր, Ադրբեջանի Հանրապետության մշակույթի փոխնախարար

## Կենսագրություն
Ս.Յուսիֆովան ծնվել է 1974 թվականին: Ավարտել է Բաքվի պետական ​​համալսարանը և Ֆրանսիայի Ռոբերտ Շումանի համալսարանը։ 1998 թվականին աշխատել է «Her Gun» թերթում որպես լրագրող։ Սաադաթ Յուսիֆովան աշխատել է որպես ԱՀ նախագահի աշխատակազմի իրավապահ մարմինների հետ աշխատանքի վարչության ավագ խորհրդական։ 2014-2019 թվականներին եղել է Նախագահի աշխատակազմի քաղաքական վերլուծության և տեղեկատվական ապահովման վարչության պետ։ 2019 թվականին ԱՀ Նախագահի հրամանագրով նշանակվել է Նախագահի աշխատակազմի հասարակական կազմակերպությունների հետ աշխատանքի և հաղորդակցության վարչության տնօրենի տեղակալ։ Նա Բաքվի պետական ​​համալսարանի միջազգային իրավունքի ամբիոնի դասախոս և Ադրբեջանի իրավաբանների համադաշնության տնօրենների խորհրդի անդամ է։ 

Նախագահի 2013 թվականի հունիսի 27-ի հրամանագրով Ս.Յուսիֆովան պարգևատրվել է «Պետական ծառայության մեջ առանձնանալու համար» մեդալով։

2023 թվականին Յուսիֆովա Սաադաթ Վիդադին նշանակվել է Ադրբեջանի Հանրապետության մշակույթի փոխնախարար։

## Ծանոթագրություններ
Բաբա Դիավարա

**Պապա Բաբաքար «Բաբա» Դիավարա** (, ), սենեգալցի ֆուտբոլիստ, հարձակվող:

## Կարիերա
### Մարիտիմու
Ծնվել է 1988 թվականի հունվարի 5-ին Դակարում և կարիերան սկսել է Սենեգալի Պրեմիեր լիգայում հանդես եկող «Ժաննա դ 'Արկ» ակումբում։ «Մարիտիմուի» երկրորդ թիմում հանդես գալուց հետո 2007/2008 մրցաշրջանի ավարտին նորամուտն է նշել ակումբի հիմնական կազմում՝ փոխարինման դուրս գալով երկրորդ խաղակեսում «Էշտրելայի» դեմ տնային խաղում, որն ավարտվել է 1:1 հաշվով:

Հաջորդ մրցաշրջանում ամրապնդվել է «Մարիտիմուի» հիմնական կազմում և 25 խաղում խփել է 10 գոլ: Նրա խաղը գրավել է մի քանի ակումբների, այդ թվում՝ պորտուգալական մեկ այլ թիմի՝ «Սպորտինգի», ինչպես նաև հունական «Օլիմպիակոսի» և շոտլանդական «Հարթ օֆ Միդլոթիան» ակումբների ուշադրությունը: Շոտլանդական թիմը սենեգալցուն գնելու առաջարկ է արել «Մարիտիմուին», սակայն պորտուգալացին պահանջել է 2.5 մլն ֆունտ, ինչի հետևանքով գործարքը չի կայացել։

2010/11 մրցաշրջանում բարելավել է սեփական արդյունքները՝ Պորտուգալիայի առաջնությունում խփելով 11 գոլ։ Մրցաշրջանի արդյունքներով «Մարիտիմուն» զբաղեցրել է 9-րդ տեղը: 2011 թվականի օգոստոսին Շոտլանդիայի Պրեմիեր լիգայի «Սելտիկ» ակումբը մոտ էր սենեգալցի ֆուտբոլիստի հետ պայմանագրի կնքմանը, սակայն գործարքը չի կայացել տրանսֆերային պատուհանի վերջին օրը վիզայի հետ կապված խնդիրների պատճառով։ 2011/2012 մրցաշրջանի առաջին կեսում 15 խաղում խփել է տասը գնդակ, այդ թվում՝ հաղթական գոլը «Սպորտինգի» դեմ խաղում, որն ավարտվել է 3:2 հաշվով՝ հօգուտ «Մարիտիմուի»։

### Սևիլյա
2012 թվականի հունվարի 17-ին չորսուկես տարվա պայմանագիր է կնքել իսպանական «Սևիլյայի» հետ։ Հունվարի 29-ին Իսպանիայի առաջնությունում «Մալագայի» դեմ խաղի առաջին խաղակեսում, որն ավարտվել էր 1:2 հաշվով՝ հօգուտ «Սևիլյայի» մրցակիցների՝ նորամուտն է նշել փոխարինելով Խոսե Անտոնիո Ռեյեսին։ 2012 թվականի ապրիլի 17-ին առաջին գոլն է խփել Վարշավայի նոր ազգային մարզադաշտում տեղի «Լեգիայի» հետ ընկերական խաղում։ Բացի այդ, սենեգալցին երկրորդ գոլն է խփել այդ խաղում՝ «Սևիլյային» բերելով 2-0 հաղթանակ։

2013 թվականի օգոստոսի 16-ին վարձավճարով խաղացել է «Լևանտեում», որի կազմում Իսպանիայի առաջնությունում անցկացրել է 20 հանդիպում և դարձել 3 գոլի հեղինակ: Մրցաշրջանի ավարտից հետո ֆուտբոլիստը վերադարձել է «Սևիլյա»։ 2014/2015 մրցաշրջանից առաջ վարձավճարով տեղափոխվել է «Խետաֆե»։ 2015 թվականի հունիսի 30-ին «Սևիլյան» խզել է պայմանագիրը Դիավարի հետ, ֆուտբոլիստը վերադարձել է «Մարիտիմու»:

## Վիճակագրություն

## Ծանոթագրություններ

## Արտաքին հղումներ
* 
* 

Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Սենեգալի հավաքականի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Պեդրո Լասկուրաին

**Պեդրո Խոսե Դոմինգո դե լա Կալզադա Մանուել Մարիա Լասկուրաին Պարեդես** (), մեքսիկացի քաղաքական գործիչ, երկրի նախագահ (1913 թվականի փետրվարի 19), որը հայտնի է որպես Մեքսիկայի և համաշխարհային պատմության ամենակարճ կառավարող պետության ղեկավարը՝ մեկ ժամից պակաս։

## Կենսագրություն
Ծնվել է Ռանչո լա Ռոմիտա քաղաքում, «մեծ Մեխիկոյի» թաղամասերից մեկում, մեքսիկացի հոր և բասկական ծագման մորից: Նրա պապը գեներալ Մարիանո Պարեդեսա Արիլագին էր, ով 1846 թվականին կես տարի Մեքսիկայի ժամանակավոր նախագահն էր։ Նրա հայրը Վերակրուսից վաճառական էր, ով ամսուսնացել է գեներալ և նախկին նախագահի աղջկա հետ։

Նա իրավաբանություն է սովորել կաթոլիկ դպրոցում, իսկ ավելի ուշ ավարտել է Իրավագիտության ազգային դպրոցը (Մեքսիկայի ազգային ինքնավար համալսարան)՝ 1880 թվականին ստանալով իրավագիտության աստիճան։

Եղել է Մեքսիկայի քաղաքային խորհրդի անդամ, իրավաբան (մասնագիտացել է քաղաքացիական և առևտրային իրավունքի բնագավառում) և 16 տարի Իրավագիտության ազատ դպրոցի տնօրեն։ Նա աշխատել է արտաքին գործերի նախարարությունում Պորֆիրիո Դիասի օրոք։ Ֆրանցիսկո Մադերոյի վարչակազմի օրոք երկու անգամ աշխատել է որպես արտաքին գործերի նախարար (1912 թվաանի ապրիլի 10-ից դեկտեմբերի 4-ը, և 1913 թվականի հունվարի 15-ից փետրվարի 18-ը)։

## Նախագահություն
1913 թվականի փետրվարի 19-ին «Ողբերգական տասնամյակի»՝ փետրվարյան իրադարձությունների ժամանակ նախագահ Ֆ. Մադերոն և փոխնախագահ Պինո Սուարեսը հրաժարական տվեցին գեներալ Վիկտորիանո Ուերտաի գլխավորած հակահեղափոխական ուժերի ճնշման ներքո և ձերբակալվեցին Ազգային ժողովի շենքում (մի քանի օր անց երկուսն էլ գնդակահարվեցին):

Երդվել է 1857 թվականի Սահմանադրության համաձայն, որով արտաքին գործերի նախարարը նախագահ էր զբաղեցնում երկրի նախագահի և փոխնախագահի բացակայության պայմաններում։ Ենթադրվում է, որ նրա նախագահությունը տեւել է ընդամենը 45 րոպե՝ նույն օրը ժամը 17:15-ից մինչև երեկոյան 18:00-ը (այլ աղբյուրների համաձայն՝ 15-ից 55 րոպե)։

Երդումից անմիջապես հետո նա ներքին գործերի նախարար նշանակեց Հուերտային, ով ըստ Սահմանադրության հաջորդում էր նախագահի պաշտոնին, իսկ հետո հրաժարական տվեց։

## Հետագա կյանքը
Հուերտան, դառնալով նախագահ, Նրան պաշտոն առաջարկեց կառավարությունում, բայց նա հրաժարվեց ՝ վերադառնալով փաստաբանական պրակտիկային։

Մահացել է 94 տարեկան հասակում:

## Ծանոթագրություններ


## Մատենագրություն
* 
* 
 
Կատեգորիա:Անձինք այբբենական կարգով
Կատեգորիա:Իրավագետներ
Կատեգորիա:Մեքսիկայի ազգային ինքնավար համալսարանի շրջանավարտներ
Կատեգորիա:Մեքսիկայի նախագահներ
Կատեգորիա:Մեքսիկայի քաղաքական գործիչներ
Կատեգորիա:Մեքսիկացի դիվանագետներ
Հացիկներ

**Հացիկներ** ([pənəˈʎɛts], եզակի՝ Հացիկ, կատալոներեն նշանակում է «փոքրիկ հաց»), ավանդական աղանդեր են, որոնք պատրաստում են Բոլոր Սրբերի օրվա՝ Կաստանյադայի առթիվ Կատալոնիայում, Անդորրայում, Իվիսայում և Վալենսիայի երկրամասում՝ շագանակներով և քաղցր կարտոֆիլով։ Հացիկները հաճախ ուղեկցվում են քաղցր գինով, սովորաբար մոսկատելով, միստելայով, վի դե միսսայով կամ վի ռանսիով։

Հացիկները փոքրիկ տորթեր կամ թխվածքներ են տարբեր ձևերով, հիմնականում կլոր, որոնք պատրաստվում են հիմնականում մարցիպանից (նուշի և շաքարի խառնուրդ)։ Ամենահայտնի տարբերակը սոճու ընկույզով պատված Հացիկներն են, որոնք բաղկացած են հացիկի հիմքից (մարցիպանից), թաթախվում են սոճու ընկույզների մեջ և պատվում ձվի շերտով։ Իսպանիայի հարավում, Սևիլիայում, այս թխվածքները հայտնի են որպես "empiñonados"։

Հացիկները թվագրվում են առնվազն 18-րդ դարով, երբ դրանք օգտագործվում էին որպես օրհնված ուտելիք որոշ կրոնական տոնակատարություններից հետո բաժանելու համար (Սուրբ Մարկի հացիկներ և Սուրբ Խաչի հացիկներ)։

ԵՄ-ում և Մեծ Բրիտանիայում հացիկներն ունեն «Երաշխավորված ավանդական առանձնահատկություն» կարգավիճակ։

## Ծանոթագրություններ

Կատեգորիա:Կատալոնական խոհանոց
Կատեգորիա:Իսպանական խոհանոց
Կատեգորիա:Թխվածքաբլիթներ
Կատեգորիա:Աղանդեր
Կատեգորիա:Կատալոնիայի մշակույթ